รายชื่อภาพยนตร์ที่ทำเงินสูงสุดในประเทศไทย
สถิติของภาพยนตร์ที่ทำเงินสูงสุดในประเทศไทย > ภาพยนตร์ที่ทำเงินสูงสุดเรียงตามปีที่ออกฉาย

มีภาพยนตร์ไทยเก้าเรื่องที่ได้รับการบันทึกว่าเป็นภาพยนตร์ทำเงินสูงสุดของปี โดยเคยทำสถิติทำเงินสูงสุดสามปีติดต่อกัน (พ.ศ. 2542–2544) และหากนับตั้งแต่คริสต์ศตวรรษที่ 21 เป็นต้นมา ภาพยนตร์ อีเรียมซิ่ง กลายเป็นภาพยนตร์ทำเงินสูงสุดของปีเพียงเรื่องเดียวที่ทำเงินต่ำกว่า 100 ล้านบาท เนื่องจากการระบาดทั่วของโควิด-19
ทเวนตีท์เซนจูรีสตูดิโอส์ เป็นค่ายผู้ผลิตและจัดจำหน่ายภาพยนตร์ที่ทำเงินสูงสุดของปีในประเทศไทยมากถึงหกเรื่อง ครึ่งหนึ่งเป็นผลงานการกำกับของ เจมส์ คาเมรอน และเคยทำสถิติทำเงินสูงสุดสี่ปีติดต่อกัน (พ.ศ. 2537–2540) ต่อมาภาพยนตร์แนวแฟนตาซีชุด แฮร์รี่ พอตเตอร์ และ เดอะลอร์ดออฟเดอะริงส์ ได้รับความนิยม และทำเงินได้อย่างถล่มทลายในช่วงเปลี่ยนผ่านคริสต์ศตวรรษ ก่อนที่ภาพยนตร์ชุดแนวซูเปอร์ฮีโรจะกลายเป็นภาพยนตร์กระแสหลักของผู้ชมชาวไทย นับจนถึงปัจจุบัน มีภาพยนตร์ทำเงินสูงสุดของปีในประเทศไทยมากถึงห้าเรื่องที่มาจากค่ายมาร์เวลสตูดิโอส์
| ปี | ภาพยนตร์ | บริษัทผู้จัดจำหน่าย | ทำเงิน (ล้านบาท) | อ้างอิง |
| --- | --- | --- | --- | --- |
| 2536 | จูราสสิค พาร์ค กำเนิดใหม่ไดโนเสาร์ | ยูไอพีUIP | 74.34 |  |
| 2537 | สปีด เร็วกว่านรก | ทเวนตีท์เซนจูรีฟอกซ์ | 56 |  |
| 2538 | ดาย ฮาร์ด 3 แค้นได้ก็ตายยาก | บัวนา วิสต้า อินเตอร์เนชันเนล | 60 |  |
| 2539 | ไอดี 4 สงครามวันดับโลก | ทเวนตีท์เซนจูรีฟอกซ์ | 123.42 |  |
| 2540 | ไททานิค | ทเวนตีท์เซนจูรีฟอกซ์ | 213.65 |  |
| 2541 | อาร์มาเกดดอน วันโลกาวินาศ | บัวนา วิสต้า อินเตอร์เนชันเนล | 116.09 |  |
| 2542 | นางนาก | ไท เอ็นเตอร์เทนเมนต์ | 149.60 |  |
| 2543 | บางระจัน | ฟิล์มบางกอก | 151 |  |
| 2544 | สุริโยไท | สหมงคลฟิล์ม อินเตอร์เนชั่นแนล | 324.5R |  |
| 2545 | แฮร์รี่ พอตเตอร์กับห้องแห่งความลับ | วอร์เนอร์บราเธอร์สพิกเจอร์ส | 149.81 |  |
| 2546 | เดอะลอร์ดออฟเดอะริงส์: มหาสงครามชิงพิภพ | มงคลเมเจอร์ | 184.63 |  |
| 2547 | แฮร์รี่ พอตเตอร์กับนักโทษแห่งอัซคาบัน | วอร์เนอร์บราเธอร์สพิกเจอร์ส | 161.80 |  |
| 2548 | แฮร์รี่ พอตเตอร์กับถ้วยอัคนี | วอร์เนอร์บราเธอร์สพิกเจอร์ส | 190.86 |  |
| 2549 | สงครามปีศาจโจรสลัดสยองโลก | บัวนา วิสต้า อินเตอร์เนชันเนล | 125.93 |  |
| 2550 | ตำนานสมเด็จพระนเรศวรมหาราช ภาค ๑ องค์ประกันหงสา | สหมงคลฟิล์ม อินเตอร์เนชั่นแนล | 219.06 |  |
| 2551 | เดอะมัมมี่ 3 คืนชีพจักรพรรดิมังกร | ยูไอพี | 123 |  |
| 2552 | อวตาร | ทเวนตีท์เซนจูรีฟอกซ์ | 303 |  |
| 2553 | แฮร์รี่ พอตเตอร์กับเครื่องรางยมทูต ภาค 1 | วอร์เนอร์บราเธอร์สพิกเจอร์ส | 171.40 |  |
| 2554 | ทรานส์ฟอร์เมอร์ส 3 | ยูไอพี | 291.20 |  |
| 2555 | ดิ อเวนเจอร์ส | บัวนา วิสต้า อินเตอร์เนชันเนล | 252.16 |  |
| 2556 | พี่มาก..พระโขนง | จีทีเอช | 568.55 |  |
| 2557 | ไอฟาย..แต๊งกิ้ว..เลิฟยู้ | จีทีเอช | 330.55 |  |
| 2558 | เร็ว..แรงทะลุนรก 7 | ยูไอพี | 387.85 |  |
| 2559 | กัปตันอเมริกา: ศึกฮีโร่ระห่ำโลก | วอลต์ดิสนีย์พิกเชอส์ | 311.21 |  |
| 2560 | เร็ว..แรงทะลุนรก 8 | ยูไอพี | 321.96 |  |
| 2561 | อเวนเจอร์ส: มหาสงครามล้างจักรวาล | วอลต์ดิสนีย์พิกเชอส์ | 420.89 |  |
| 2562 | อเวนเจอร์ส: เผด็จศึก | วอลต์ดิสนีย์พิกเชอส์ | 617.55 |  |
| 2563 | อีเรียมซิ่ง | เอ็ม พิคเจอร์ส | 76.49 |  |
| 2564 | สไปเดอร์แมน: โน เวย์ โฮม | โซนี่พิคเจอร์สรีลีสซิง | 239.29 |  |
| 2565 | อวตาร: วิถีแห่งสายน้ำ | วอลต์ดิสนีย์พิกเชอส์ | 376.23 |  |
| 2566 | สัปเหร่อ | ไทบ้าน สตูดิโอ | 245.10 |  |
| 2567 | ธี่หยด 2 | เอ็ม สตูดิโอ | 286.08 |  |
| 2568 | กัปตัน อเมริกา: ศึกฮีโร่จักรวาลใหม่ † | วอลต์ดิสนีย์พิกเชอส์ | 60.95 |  |
YRการฉายของภาพยนตร์นั้น โดยเฉพาะภาพยนตร์ที่ฉายช่วงปลายปี ภาพยนตร์หลายเรื่องนั้นสามารถทำเงินได้มากกว่าหนึ่งปี (ข้ามปี) ดังนั้นจำนวนเงินที่ภาพยนตร์ทำได้นั้นไม่ได้จำกัดแค่ปีที่ฉายเท่านั้น เพียงแต่ปีที่ระบุในตารางข้างต้นนี้ ยึดจากวันที่ภาพยนตร์เรื่องนั้น ๆ เริ่มเข้าฉายในประเทศไทย รายได้จึงถูกนับรวมตลอดโปรแกรมการฉายของภาพยนตร์เรื่องนั้น ๆ ในประเทศไทย แต่ไม่ได้นับรวมรายได้จากการนำกลับมาฉายใหม่